Oikeusministeriö

Kriminaalipoliittinen osasto

oikeusministerio@om.fi

|  |
| --- |
| Oikeusministeriön kriminaalipoliittinen osaston lausuntopyyntö OM 1/61/2014,19.2.2016, koskien tutkintavankeuden vaihtoehtoja ja järjestämistä Pyydettynä lausuntona tutkintavankeutta koskevaan lakiesitykseen Lounais-Suomen poliisilaitos toteaa seuraavaa:Tehostettu matkustuskieltoMatkustuskiellon käyttöä voidaan tehostaa niissä rikoksissa, joissa ei olevaaraa esitutkinnan vaikeuttamisesta. Tutkintavankeuden sijaan matkustuskielto sopii huonosti niissä tapauksissa, joissa on todellinen tutkinnanvaikeuttamisen vaara. Henkilön liikkumisen valvonta ei poista vaikeuttamisen mahdollisuutta, koska se voi tapahtua millä tahansa tiedonsiirtovälineellä. Muissa tapauksissa, kuten paon- tai rikollisen toiminnan jatkamisvaaran ollessa kyseessä, matkustuskielto sopii käytettäväksi vangitsemisen sijasta, kun pakkokeinolla halutaan ensisijaisesti vain rajoittaa henkilönliikkumista.Matkustuskiellon valvomisen kannalta on ensiarvoisen tärkeää, että siinävoidaan hyödyntää tekniikkaa. Tämän avulla voidaan hyvin nopeasti selvittää matkustuskiellon ehtojen noudattaminen ja puuttua mahdollisiin väärinkäytöksiin.Tutkinta-aresti Tutkintavankeuden ja matkustuskiellon sijasta on hyvä kehittää muitakinvaihtoehtoja ja esim. valvottu tutkinta-aresti on hyvä muutos.Poliisin tiloissa säilytettävät tutkintavangitLisäkustannuksia poliisille syntyy kuljetuksista. Jos tutkintavanki tuodaan vankilasta poliisiasemalle esitutkintatoimenpiteitä varten, poliisi joutuu noutamaan tutkintavangin vankilasta ja palauttamaan takaisin. Kustannuksiin vaikuttaa moni seikka, kuten poliisiaseman ja vankilan välinen etäisyys, kuljetuskertojen määrä, käytettävä ajoneuvokalusto ja henkilöstö.Kuljetuksissa käytettävä henkilöstö ja ajoneuvot ovat kylläkin todennäköisesti niitä, joita muutoinkin poliisitoiminnassa käytetään, joten käytännössä suuria ylimääräisiä kustannuksia ei kuljetuksista välttämättä aiheudu. Tärkeänä näkökohtana on kuitenkin pidettävä sitä, että kuljetuksiin käytetty työaika ja ajoneuvokalusto ovat pois jostakin muusta poliisille kuuluvasta toiminnasta.Jos esitutkintaa jatketaan vankilassa, tutkija ja usein myös kuulustelutodistaja matkustavat vankilaan esitutkinnan jatkamista varten. Todennäköisesti matkat tehdään poliisin ajoneuvoilla. Tällöinkin käytetty työaika on pois jostakin muusta poliisille kuuluvasta toiminnasta.Tutkintavankien säilyttämisajan lyhentäminen poliisivankilassa saattaa vaikuttaa merkittävästikin rikosten selvittämisprosentteihin, paljastettujen rikosten määrään, esitutkinnan kestoon ja jopa tutkintavankeusajan pitenemiseen.Edellä mainituista syistä poliisilaitos ei puolla työryhmän esityksen tätä kohtaa, vaan katsoo, että vaihtoehtoja järjestelyjen saattamiseksi kansainvälisten ihmisoikeuksien valvontaelinten edellyttämälle tasolle tulisi vielä selvittää.Riippuvuus muista esityksistäEsitys on tarpeen sovittaa yhteen hallituksen esityksen (hankkeen) kanssa, joka koskee poliisin säilyttämien henkilöiden kohtelusta annetun lain muuttamista.Vanginkuljetusta koskevan tehtäväjaon selkeyttäminen poliisin ja Rikosseuraamuslaitoksen välillä Poliisilaitos kiinnittää huomiota työryhmän toimeksiannon 3. -kohtaan ja pitää sen selvittämistä tärkeänä ja kiireellisenä.  |
|  |

Poliisilakimies Jussi Högman

Asiakirja on sähköisesti allekirjoitettu Aspo-asianhallintajärjestelmässä. Lounais-Suomen poliisilaitos 06.04.2016 klo 09.56. Allekirjoituksen oikeellisuuden voi todentaa kirjaamosta.